Γεώργιος Μισαηλίδης

Ο Γεώργιος Μισαηλίδης (Χίος, 21 Απριλίου 1928 - Αθήνα, 29 Αυγούστου 2001) ήταν δικηγόρος και Έλληνας πολιτικός. Διετέλεσε υπουργός Αιγαίου από το 1990 έως το 1991 και υπηρέτησε ως βουλευτής Χίου του κόμματος Νέα Δημοκρατία από το 1981 έως το 1993.

 Καριέρα 
Γιος γιατρού, ο Μισαηλίδης σπούδασε Νομικά στο Εθνικό και Καποδιστριακό Πανεπιστήμιο Αθηνών και εν συνεχεία Ναυτικό Δίκαιο στο Πανεπιστήμιο του Κάρντιφ (Cardiff University) του Ηνωμένου Βασιλείου. Εργάστηκε ως δικηγόρος Αθηνών έως το 1976.

Το 1976, διορίστηκε γενικός διευθυντής του κόμματος της Νέας Δημοκρατίας από τον Κωνσταντίνο Καραμανλή. Στη θέση αυτή παρέμεινε έως το 1981, ενώ παράλληλα εκλέχτηκε επανειλημμένα μέλος της Κεντρικής Επιτροπής του κόμματος. Βουλευτής με τη ΝΔ εκλέχθηκε για πρώτη φορά στις εκλογές του 1981 και επανεξελέγει στις εκλογές των ετών 1985, Ιουνίου 1989, Νοεμβρίου 1989 και του 1990Βουλή των Ελλήνων, Κοινοβουλευτική θητεία βουλευτών από τη Μεταπολίτευση ως σήμερα..
μικρογραφία|Από αριστερά προς δεξιά: Κωνσταντίνος Καραμανλής, Γεώργιος Μισαηλίδης, Αλέξης Μινωτής, στο Προεδρείο του Προσυνεδρίου της Νέας Δημοκρατίας (Χαλκιδική, Απρίλιος 1976)
Διετέλεσε υπουργός Αιγαίου στην κυβέρνηση της ΝΔ από τις 11 Απριλίου 1990 έως τις 8 Αυγούστου 1991.Rulers Ministries, etc. Ως υπουργός μερίμνησε για την παροχή υπηρεσιών σε απομακρυσμένα νησιά του Αιγαίου, μια δύσκολη προσπάθεια που ξεκίνησε κατά την υπουργική του θητεία.http://masticnews.blogspot.gr/2011/08/blog-post_30.html

Πέθανε σε ηλικία 73 ετών στις 29 Αυγούστου 2001 και κηδεύτηκε στις 30 Αυγούστου στο Α΄ Νεκροταφείο Αθηνών. Η Καθημερινή, φύλλο 30ης Αυγούστου 2001, σελ. 6. Ήταν παντρεμένος με την Αλίκη Φραγκάκη και απέκτησαν έναν γιο και μία κόρη.

 Εξωτερικοί σύνδεσμοι 
Βιογραφικό στο kalamoti.net.gr

Παραπομπές 

Κατηγορία:Έλληνες υπουργοί Αιγαίου
Κατηγορία:Βουλευτές Χίου
Κατηγορία:Βουλευτές εκλεγμένοι με τη Νέα Δημοκρατία